Yeldi uɣerbaz amezwaru i warrac deg taddart-a deg useggas n 1898. Ma d aɣerbaz i teḥdayin, yeldi tiwwura-s deg useggas n 1935. Mazal ar tura lǧameɣ n Uṛumi neɣ n yimasiḥiyen xas ulamma medlent tewwura-s. Am wakken yella, diɣ, uẓekka n yiwen uṭerki, Yahia Benyahia, i d-irewlen u yetneṣṣel dinna : yesɛa tawacult. Am wakken tella tmeqqbert n wid-nni yemmuten deg ṭrad n 1871 neɣ uqbel. Rnu ɣer wanect-a, 57 n yimeɣras i yeɣlin deg tegrawla n 1954-1962. Ireṣṣa lɛesker n Fransa deg Tifra deg useggas 1956.